Frances Milton Trollope

Frances (Fanny) Milton Trollope (neé Milton, født 10. mars 1779 i Bristol i England , død 6. oktober 1863 i Firenze i Italia, var en britisk forfatterinne.

Biografi
Frances Milton var mor til forfatterne Thomas Adolphus Trollope og Anthony Trollope.

Frances seg i 1809 med advokaten Thomas A. Trollope, som havnet i økonomisk trengsmål. Hun flyttet da i 1827 med sin familie til det utopiske samfunnet Nashoba Community i Tennessee USA, som var blitt grunnlagt av Frances Wright. Dette samfunnet brøt snart sammen, hvorpå hun i 1828 havnet i Cincinnati i Ohio.

Hun gjorde ingen fremgang med den detaljhandel hun drev i Cincinnati og vendte tilbake til England, der hennes Domestic Manners of the Americans ble publisert i 1832. I denne bok gav hun et antall negative observasjoner om amerikansk kultur, likesom i den følgende romanen The Refugee in America.

Etter dette skrev hun bøker av samme slag om andre land, som The Abbess, Belgium and Western Germany, Paris and the Parisians og Vienna and the Austrians. Hun skrev også romaner med samfunnskritisk innhold. Jonathan Jefferson Whitlaw fra 1836 rettet seg mot slaveriet og anses å ha inspirert Harriet Beecher Stowe til Onkel Toms hytte. Michael Armstrong: Factory Boy fra 1840 var den første romanen om fabrikkarbeidere i Storbritannia.

Frances Trollope skrev med tiden over et hundre bøker om forskjellige emner. Under sine siste tyve leveår bodde hun i Firenze i Toscana.

Referanser

Litteratur 
 Brenda Ayers: Frances Trollope and the Novel of Social Change, Greenwood Publishers 2002,  
  Teresa Ransom: Fanny Trollope, Alan Sutton Publishing Limited 1995,

Eksterne lenker 
 Om Frances Trollope på the Literary Encyclopedia
Domestic Manners of the Americans på Project Gutenberg
 Bilde av Mrs. Trollope's Bazaar i Cincinnati, Ohio 1828-1829

Britiske forfattere
Personer fra Bristol